Ellingstadåsen Vel,

Referat fra styremøte avholdt hos Harald 2020-08-31

Deltakere: Harald, Elise, Maria, Micolaj og Berit

# Presentasjon av det nye styret

Harald Håvoll fortsetter som leder

Maria Aavitsland fortsetter som regnskapsansvarlig med Harald som bisitter.

Elise Klouman fortsetter som veiansvarlig.

Micolaj Watt fra Bergliveien ble valgt til styremdlem.

Berit Brusevold ble valgt til ny sekretær etter at Ole Jacobsen gikk ut av styret.

# Årsmøtet og vedtekter

Nye vedtekter ble vedtatt med unntak av §1. Ny §1 må opp igjen til årsmøtet 2021. (Harald).

Regnskap

Harald skal også få veiledning av Maria i bruk av regnskapet Fiken.

Evt. purringer utføres (Maria)

Regnskapet fordeles på vei og vel (Maria).

Rassikring av fjell/ Utbedring av trapper ned til sjøen og videreføring av rekkverk

Tilbud fra Fjerby om rassikring av fjell ble vedtatt av årsmøtet. Berit har kontaktet firmaet som kan starte arbeidet om 2-3 uker. De bruker 1 dag på arbeidet. De ringer oss med varsel om ankomst 2 dager etter. Vi må sørge for sikring (røde og hvite plastbånd – er hos Harald og ved at vi er der fysisk) både oppe (Utsikten og Gerds vei) og nede ved sjøen. Vi sender også ut beskjed om dato til alle eiere via Ellingvel.org, via Face-book og på Veltavla (Harald/Berit og Maria nede ved sjøen).

Veiskilt ned til sjøen bestilles og settes opp i krysset Utsikten/Fagerliveien etter fjellsikringen (Harald).

Bay Bråtens alternative forslag om sikring/utbedring av trapper og gelender ble vedtatt på årsmøtet. Runar har sagt seg behjelpelig til å stå i spissen for en dugnad med trappene /badebrygge og vil bli forespurt (Harald/Berit/Maria) om når arbeidet kan begynne etter at fjellsikringen er utført. Innkjøp/oppføring av rekkverk kommer deretter, Brødr. Woll har utført det eksisterende arbeidet med rekkverk og vil bli forespurt igjen (Berit). Arbeidet har en økonomisk ramme. Søkes om refusjon fra Fellesvellet (Harald og Maria)

Asfalt, vei og sandkasser

Firmaet som har fått kontrakten blir kontaktet for grunnarbeider og asfaltering i høst. Da blir veien stengt noen timer. Alle grunneiere får beskjed via Ellingvel.org, på Face-book og via Oppslagstavla (Harald). Harald sjekker også pris for 2 fartshumper. (Passer best 14-18 sept. Elise og Harald koordinerer).

Vi sender inn søknad om refusjon av moms på arbeid utført på vei enda en gang (Harald – Elise - Maria)

Elise sjekker sandkassene om de er fulle nok. I dag strør Arnfinn da det trengs. – NB! Evt. henvendelser vedr. strøing går via Elise.

Budsjett

Budsjettet blir justert for vedtak gjort ovenfor (Maria). Da vil det stå igjen ca. Kr. 50.000 på vei og ca. Kr.25.000 på vel etter at årets vel og vei-kontingent er innbetalt

# Dugnad sti ned til sjøen

Det kommer vi tilbake til – etter fjellsikringen eller neste vår (Alle + Runar)

# Områdeplan er en hovedsak

Er i denne 4 års perioden overført til kultur- og teknikkutvalget.

Anne Dybevold i kommunen (plan, teknikk og miljø) svarte på Haralds forespørsel vedr. vei at ny vei ble for dyrt for økonomiplanperioden (4 år).

Elise kontaktet kommuneoverlegen (Hagen) vedr. vann og avløp. Fikk beskjed om at dette ligger i interkommunalt samarbeid i Frogn Kommune. Saken med Ellingstadåsen var helt ukjent for Frogn Kommune. Elise sendte da en orientering vedr. Ellingstadåsen etter dette.

Hvor ligger nå vår Områdeplan? Vi drodlet: Be om møte med politikere, møte i utvalg. Hvor finne midler – evt. midler for sysselsettingstiltak? (Elise/Harald/Alle).

# Diverse

Nytt styremøte vil bli avholdt etter at fjellsikring og asfaltering er utført (Harald).

Ellingstadåsen 4. September 2020

Berit Brusevold

Referent